Gandia, Ciutat Amigable amb les Persones Majors
25 febrer 2019

## Gandia, Ciutat Amigable amb les Persones Majors25 febrer 2019Última actualització: 14 juliol 2025

![](../gestion/img/facebook_rp_lidu.jpg)  
  

**La regidora de Sanitat, Polítiques Saludables i Gent Gran, Liduvina Gil**, acompanyada de la  **Coordinadora del Projecte Gandia Ciutat Amigable amb les Persones Majors i presidenta de la Societat Valenciana de Geriatria i Gerontologia, Sacramento Pinazo-Hernandis,** ha presentat aquest matí la Jornada comarcal de tècnics en envelliment, que tindrà lloc el dimecres 27 de febrer, de 9.30 h a 14 h, a la Casa de la Marquesa. En el marc del projecte “Gandia Ciutat Amigable amb les Persones Majors”, amb el suport de l’IMSERSO, CEAPAT i l’OMS. 

_“Una ciutat amigable amb les persones majors, reconeix la diversitat de les persones majors; promou una cultura d’inclusió compartida per persones de totes les edats; respecta les seues decisions i opcions de forma de vida; anticipa i respon, de manera flexible, a les seues necessitats i preferències relacionades amb l’envelliment actiu. Per aquestes raons i perquè volem respondre a les necessitats de la ciutadania, hem organitzat aquesta I Jornada de tècnics sobre Envelliment a la Safor. Gandia fa temps que està reflexionant sobre l’envelliment de la seua població i ara volem compartir amb vosaltres allò que s’ha aprés en aquest procés i convidar-vos a treballar en xarxa”_, ha explicat Gil.

A aquestes jornades s’ha convidat a tècnics, corporació municipal, usuaris dels centres de convivència de Gandia i tècnics de Serveis Socials, a més de comptar amb experts en el desenvolupament d’accions per tal d’afavorir polítiques per i amb les persones majors.

Pinazo-Hernandis ha explicat la metodologia de la jornada:

9.30 h. Inauguració de la Jornada, a càrrec de Diana Morant, Alcaldessa de Gandia i Liduvina Gil, regidora de Sanitat, Polítiques Saludables i Gent Gran.

9.45-10 h – “Per què aquesta Jornada?”, a càrrec de Sacramento Pinzao-Hernadis.

10-11.30 h – “El projecte Ciutats Amigables amb les persones majors”. Amb Maite Pozo, Coordinadora Xarxa de Ciutats i Comunitats Amigables amb les Persones Majors. IMSERSO. Lucía Pérez-Castilla, Psicòloga del CEAPAT. Cristina Rodríguez-Porrero, Unió Democràtica de Jubilats i Pensionistes (UDP Madrid).

12-14 h – “Idees per a l’envelliment que ve”. Work cafè. 

**Gandia, Ciutat Amigable**

La jornada s’emmarca dins el projecte “Gandia Ciutat Amigable amb les Persones Majors”. La nostra ciutat forma part de la Xarxa de Ciutats Amigables des d’agost de 2018. El projecte promogut per l’OMS s’ha desenvolupat per tot el món. La xarxa compta amb 600 adhesions.

Naix de la necessitat d’afrontar la transformació demogràfica que s’esta vivint en l’actualitat i garanteix una òptima qualitat de vida per a tots els habitants i compta amb la participació de les persones majors des del principi fins a la fi.

En una ciutat amigable amb l’envelliment, les polítiques, els serveis i les estructures relacionades amb l’entorn físic i social de la ciutat es dissenyen i reorganitzen per donar suport i permetre a les persones majors viure dignament, gaudir d’una bona salut i continuar participant en la societat de manera plena i activa.

[Twittear](https://twitter.com/share)